تم قبل قليل بغرفة جرائم الاموال بالجنايات الابتدائية بمحكمة الاستئناف بمراكش الحكم على مدير الوكالة الحضرية خالد وية ب10 سنوات حبسا نافذا ومليون درهم غرامة. مراتو صابرينا بوزيدي ضربوها ب5 سنين وسمير المنبهي لوديي المهندس المعماري اللي كيسكن فالرباط عطاوه 5 سنين. كل واحد فيهم عطاوهم مليون درهم كغرامة. وكان خالد وية شدوه متلبس بليفيرناج بمراكش كياخد الرشوة وباش قلبو لقاو عندو شي 860 مليون. القضية فجرها منعش عقاري طلب منو مدير الوكالة الحضرية رشوة مليار على مشروع سكني حدا مرجان فطريق كازا بمراكش فيه 20 هكتار ديال شي مرا واصلة. قال ليه غير المليار ولا غادي ندير ليك العراقيل. المدير كذب علي التحقيق وقال باللي شركة مراتو كانت مكلفة بدراسة الجدوى والمواكبة وباللي المهندس تكلف بالتصماميم. هاد الشي كذبو مول الشكاية. هاد خالد لقاو عندو فلوس كثيرة وعقارات وتوبع بجناية الارتشاء طبقا للمادة 248 من القانون الجنائي المغربي. مراتو والمهندس المعماري اللي ساكن فالرباط كانت عندهم المشاركة في الارشاد اللي كاينة فالمادتين 248 و129 من القانون الجنائي. 
عاجل. مدير الوكالة الحضرية ضربوه ب10 سنين ومراتو والمهندس قسمو عليهم 10 اخرى